sukhrobnurali/uzbek-legal-corpus huggingface dataset:
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA OʻZGARTIRISh VA QOʻShIMChA KIRITISh HAQIDA
(resolution, 2013-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2002-yil 12-yanvardagi 1/4-sonli qarori (roʻyxat raqami 1122, 2002-yil 15-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil 7-son) bilan tasdiqlangan Oʻzbekiston Respublikasida naqd pulsiz hisob-kitoblar toʻgʻrisidagi nizomga ilovaga* muvofiq oʻzgartirish va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2017-04-01)

Oʻzbekiston Respublikasi Prezidentining 2012-yil 18-iyuldagi PF–4455-sonli “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 328-modda) va Oʻzbekiston Respublikasi Vazirlar Mahkamasining 2003-yil 8-yanvardagi 8-sonli qarori (Oʻzbekiston Respublikasi qonun hujjatlari toʻplami, 2003-y., 1-2-son, 7-modda) bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2011-yil 1-iyuldagi 3-mb-sonli qarori (roʻyxat raqami 2251, 2011-yil 2-avgust) (Oʻzbekiston Respublikasi qonun hujjatlari toʻplami, 2011-y., 31-son, 334-modda) bilan tasdiqlangan Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-bandning ikkinchi xatboshisi “saytiga” degan soʻzdan keyin “kecha-kunduz” degan soʻzlar bilan toʻldirilsin. 2. 4-bandning uchinchi xatboshisi “sayti orqali” degan soʻzlardan keyin “kecha-kunduz” degan soʻzlar bilan toʻldirilsin. 3. 9-bandning ikkinchi xatboshisi “talabnomani” degan soʻzdan keyin “kecha-kunduz” degan soʻzlar bilan toʻldirilsin. 4. 10, 11 va 16-bandlardagi “8” raqami “4” raqami bilan almashtirilsin. 5. Ushbu oʻzgartirish va qoʻshimchalar Oʻzbekiston aloqa va axborotlashtirish agentligi bilan kelishilgan.
2012 YIL UChUN DAVLAT STATISTIKA HISOBOTI ShAKLLARIGA OʻZGARTIRIShLAR KIRITISh HAQIDA
(resolution, 2013-01-01)

Oʻzbekiston Respublikasi Prezidentining 2012-yil 16-iyuldagi PF-4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 327-modda) asosan, Vazirlar Mahkamasining 2003-yil 8-yanvardagi 8-son qarori (Oʻzbekiston Respublikasi qonun hujjatlari toʻplami, 2003-y., 1-2-son, 7-modda) bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2011-yil 24-oktabrdagi 4-mb-sonli qarori (roʻyxat raqami 2283, 2011-yil 17-noyabr) (Oʻzbekiston Respublikasi qonun hujjatlari toʻplami, 2011-y., 45-46-son, 484-modda) bilan tasdiqlangan 2012-yil uchun davlat statistika hisoboti shakllariga ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 10-son ilovadagi “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 2. 23, 32 va 35-son ilovalar oʻz kuchini yoʻqotgan deb topilsin. 3. 27/1-son ilovadagi “Oylik” va “Mesyachnaya” degan soʻzlar tegishlicha “Yilda 2-marta (fevral, dekabr)” va “2 raza v god (fevral, dekabr)” degan soʻzlar bilan almashtirilsin. 4. 27/2-son ilovada: “Har oyda,” va “Ejemesyachno,” degan soʻzlar chiqarib tashlansin; “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 5. 30-son ilovadagi “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 6. 36-son ilovadagi “Mavsumiy” va “Sezonnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 7. 43-son ilovadagi “Oylik (mavsumiy)” va “Mesyachnaya (sezonnaya)” degan soʻzlar tegishlicha “Yilda 2-marta (1-iyul, 1-oktabr)” va “2 raza v god (1-iyulya, 1-oktabrya)” degan soʻzlar bilan almashtirilsin. 8. 61/1-son ilovadagi “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 9. 96-son ilovadagi “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin. 10. 160-son ilovadagi “Oylik” va “Mesyachnaya” degan soʻzlar tegishlicha “Choraklik” va “Kvartalnaya” degan soʻzlar bilan almashtirilsin.
Oʻzbekiston Respublikasi Prezidentining 2012-yil 24-iyuldagi PF-4456-son “Oliy malakali ilmiy va ilmiy-pedagog kadrlar tayyorlash va attestatsiyadan oʻtkazish tizimini yanada takomillashtirish toʻgʻrisida”gi Farmoniga oʻzgartishlar kiritish haqida
(decree, 2017-02-27)

1. Oʻzbekiston Respublikasi Prezidentining “Oliy malakali ilmiy va ilmiy-pedagog kadrlar tayyorlash va attestatsiyadan oʻtkazish tizimini yanada takomillashtirish toʻgʻrisida” 2012-yil 24-iyuldagi PF-4456-son Farmoni 2-bandining 4-xatboshidagi “3 yildan kam boʻlmagan” soʻzlari “5 yildan kam boʻlmagan” soʻzlari bilan almashtirilsin. 2. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev va Oʻzbekiston Respublikasi Prezidentining Davlat maslahatchisi H.A. Muxitdinov zimmasiga yuklatilsin.
“BOShOQLI DON EKINLARI URUGʻINI YETIShTIRUVChI XOʻJALIKLARNI, ShUNINGDEK ILMIY MUASSASALAR — NAVLAR ORIGINATORLARINI, SELEKSIYA VA URUGʻChILIK SOHASI OLIMLARINI RAGʻBATLANTIRISh TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh HAQIDA
(resolution, 2012-07-25)

Oʻzbekiston Respublikasi Prezidentining 2011-yil 27-sentabrdagi PQ–1621-sonli “2012-yil hosili uchun kuzgi boshoqli don ekinlarini ekish, navlarni joylashtirish va xarid qilishning tashkiliy chora-tadbirlari toʻgʻrisida”gi qaroriga muvofiq Oʻzbekiston Respublikasi Qishloq va suv xoʻjaligi vazirligi, Moliya vazirligi va Iqtisodiyot vazirligi qaror qiladilar: 1. Oʻzbekiston Respublikasi Qishloq va suv xoʻjaligi vazirligi, Moliya vazirligi, Iqtisodiyot vazirligining 2009-yil 6-iyuldagi 3, 55 va 18-son “Boshoqli don ekinlari urugʻini yetishtiruvchi xoʻjaliklarni, shuningdek ilmiy muassasalar – navlar originatorlarini, seleksiya va urugʻchilik sohasi olimlarini ragʻbatlantirish toʻgʻrisidagi nizomni tasdiqlash haqida”gi qarori (roʻyxat raqami 1993, 2009-yil 5-avgust) (Oʻzbekiston Respublikasi qonun hujjatlari toʻplami, 2009-y., 32-33-son, 366-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishildi:
XALQARO SHARTNOMANI TASDIQLASH TOʻGʻRISIDA
(resolution, 2012-07-23)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida Rossiya Federatsiyasiga tadqiqot reaktorining nurlangan yadro yoqilgʻisini olib kirish boʻyicha hamkorlik qilish toʻgʻrisida 2012-yil 15-may kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomani kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomani kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASINING “OILAVIY TADBIRKORLIK TOʻGʻRISIDA” 2012 YIL 26 APRELDAGI OʻRQ–327-SON QONUNI)
(law, 2020-01-01)

Oʻzbekiston Respublikasining “Oilaviy tadbirkorlik toʻgʻrisida” 2012-yil 26-apreldagi OʻRQ-327-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 4. Vazirlar Mahkamasining “Oilaviy tadbirkorlikni va hunarmandchilik faoliyatini rivojlantirish va kengaytirish chora-tadbirlari toʻgʻrisida” 2009-yil 29-iyuldagi 216-son qarorida (Oʻzbekiston Respublikasi QT, 2009-y., 7-son, 58-modda): a) qaror nomi quyidagi tahrirda bayon qilinsin: “Yuridik shaxs tashkil etmasdan oilaviy tadbirkorlikni hamda hunarmandchilik faoliyatini rivojlantirish va kengaytirish chora-tadbirlari toʻgʻrisida”; b) 2-band quyidagi tahrirda bayon qilinsin: “2. Yuridik shaxs tashkil etmasdan oilaviy tadbirkorlikni va hunarmandchilik faoliyatini amalga oshirish tartibi toʻgʻrisidagi Nizom ilovaga muvofiq tasdiqlansin”; v) Nizom nomi quyidagi tahrirda bayon qilinsin: “Yuridik shaxs tashkil etmasdan oilaviy tadbirkorlikni va hunarmandchilik faoliyatini amalga oshirish tartibi toʻgʻrisidagi Nizom”; Nizomda: 1-band quyidagi tahrirda bayon qilinsin: “1. Ushbu Nizom Oʻzbekiston Respublikasida yuridik shaxs tashkil etmasdan oilaviy tadbirkorlikni va hunarmandchilik faoliyatini amalga oshirish tartibini belgilaydi”; 14-band quyidagi tahrirda bayon qilinsin: “14. Oilaviy tadbirkorlikda yoki hunarmandchilik faoliyatida qatnashayotgan 16 yoshdan 18 yoshgacha boʻlgan shaxslar uchun bir haftada 36 soatlik, 15 yoshdan 16 yoshgacha boʻlgan shaxslar uchun esa – bir haftada 24 soatlik ish vaqtidan oshmasligi lozim”; 17-bandda: quyidagi mazmundagi beshinchi xatboshi qoʻshilsin: “oʻquvchilarga tegishli mukofotlar toʻlash”; beshinchi va oltinchi xatboshi tegishli ravishda oltinchi va yettinchi xatboshi deb hisoblansin.
VAZIRLAR MAHKAMASINING “OʻRTA MAXSUS, KASB-HUNAR TAʼLIMI MUASSASALARI XODIMLARI MEHNATIGA HAQ TOʻLAShNING TAKOMILLAShTIRILGAN TIZIMINI TASDIQLASh TOʻGʻRISIDA” 2008 YIL 1 AVGUSTDAGI 165-SON QARORIGA OʻZGARTIRIShLAR VA QOʻShIMChA KIRITISh HAQIDA
(resolution, 2012-07-19)

Oʻzbekiston Respublikasi Prezidentining “Malakali pedagog kadrlar tayyorlash hamda oʻrta maxsus, kasb-hunar taʼlimi muassasalarini shunday kadrlar bilan taʼminlash tizimini yanada takomillashtirishga oid chora-tadbirlar toʻgʻrisida” 2012-yil 28-maydagi PQ-1761-son qarorining 8-bandini bajarish yuzasidan Vazirlar Mahkamasi qaror qiladi: 1. Vazirlar Mahkamasining “Oʻrta maxsus, kasb-hunar taʼlimi muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2008-yil 1-avgustdagi 165-son qaroriga (Oʻzbekiston Respublikasi QT, 2008-y., 8-son, 41-modda) ilovaga muvofiq oʻzgartirishlar va qoʻshimcha kiritilsin hamda ular 2012-yil 1-sentabrdan boshlab amalga kiritilsin. 2. Oʻzbekiston Respublikasi Moliya vazirligi 2012/2013 oʻquv yilidan boshlab kasb-hunar kollejlari ishlab chiqarish taʼlimi ustalarining bazaviy tarif stavkalari oshirilishi munosabati bilan qoʻshimcha xarajatlarning “Taʼlim” sohasiga ajratiladigan mablagʻlar doirasida moliyalashtirilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin. 1. 1-ilovaga quyidagi mazmundagi izoh qoʻshilsin: “Izoh. Kasb-hunar kollejlarining birinchi malaka toifasiga, ikkinchi malaka toifasiga ega boʻlgan va malaka toifasiga ega boʻlmagan ishlab chiqarish taʼlimi ustalarining bazaviy tarif stavkalari tegishli ravishda kasb-hunar kollejlarining katta oʻqituvchisi, oliy maʼlumotli oʻqituvchisi va oʻrta maxsus maʼlumotli oʻqituvchisining bazaviy tarif stavkalariga tenglashtiriladi”. 2. 2-ilovada: 3-band oʻz kuchini yoʻqotgan deb hisoblansin; izoh chiqarib tashlansin.
NOShIRLIK VA MATBAA KORXONALARI TOMONIDAN OʻZBEKISTON YoZUVChILAR UYuShMASI HUZURIDAGI “IJOD” FONDIGA AJRATMALAR TOʻLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2022-05-10)

Oʻzbekiston Respublikasi Prezidentining 2011-yil 30-dekabrdagi PQ–1672-son “Ommaviy axborot vositalarini yanada rivojlantirish uchun qoʻshimcha soliq imtiyozlari va afzalliklar berish toʻgʻrisida”gi va 2012-yil 26-apreldagi PQ–1745-son “Oʻzbekiston Respublikasi Prezidentining ayrim qarorlariga oʻzgartirish va qoʻshimchalar kiritish toʻgʻrisida”gi qarorlari ijrosini taʼminlash maqsadida buyuraman: 1. Oʻzbekiston matbuot va axborot agentligi bosh direktorining 2010-yil 26-avgustdagi 7-yu/b-sonli buyrugʻi (roʻyxat raqami 2139, 2010-yil 4-sentabr) (Oʻzbekiston Respublikasi qonun hujjatlari toʻplami, 2010-yil, 35-36-son, 309-modda) bilan tasdiqlangan Noshirlik va matbaa korxonalari tomonidan Oʻzbekiston Yozuvchilar uyushmasi huzuridagi “Ijod” fondiga ajratmalar toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Muqaddima, 1 va 5-bandlardagi “2” raqami “1” raqami bilan almashtirilsin. 2. 6-banddagi “Maktab taʼlimi jamgʻarmasiga” soʻzlari “Oʻzbekiston Respublikasi Moliya vazirligi huzuridagi budjetdan tashqari Taʼlim va tibbiyot muassasalarini rekonstruksiya qilish, mukammal taʼmirlash va jihozlash jamgʻarmasiga” soʻzlari bilan almashtirilsin. 3. 1-ilovada: yettinchi xatboshidagi “200” raqami “100” raqami bilan almashtirilsin; sakkizinchi xatboshidagi “160” raqami “80” raqami bilan almashtirilsin; toʻqqizinchi xatboshidagi “120” raqami “60” raqami bilan almashtirilsin; oʻninchi va oʻn birinchi xatboshidagi “480” raqami “240” raqami bilan almashtirilsin; 4. 2-ilova mazkur oʻzgartirishlarning ilovasiga muvofiq tahrirda bayon etilsin. 5. Mazkur oʻzgartirishlar Oʻzbekiston Respublikasi Moliya vazirligi, Davlat soliq qoʻmitasi, Savdo-sanoat palatasi va Oʻzbekiston Yozuvchilar uyushmasi huzuridagi “Ijod” fondi bilan kelishilgan.
MEHNAT DAFTARChALARINI YURITISh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(order, 2012-07-18)

Oʻzbekiston Respublikasi Mehnat kodeksiga (Oʻzbekiston Respublikasi Oliy Majlisining Axborotnomasi, 1996-yil 1-son) muvofiq buyuraman: 1. Oʻzbekiston Respublikasi Mehnat vazirligi va Oʻzbekiston Respublikasi Ijtimoiy taʼminot vazirligi tomonidan 1998-yil 7-yanvarda 8/04-01, 32/01-son bilan tasdiqlangan Mehnat daftarchalarini yuritish tartibi toʻgʻrisidagi Yoʻriqnomaning (roʻyxat raqami 402, 1998-yil 29-yanvar) 7.1-bandidan “prokuratura organlari” degan soʻzlari chiqarib tashlansin. 2. Mazkur buyruq Oʻzbekiston Kasaba uyushmalari Federatsiyasi Kengashi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
BOJXONA YuK DEKLARATSIYALARIGA TUZATISh KIRITISh, QAYTA RASMIYLAShTIRISh VA BEKOR QILISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChA KIRITISh HAQIDA
(resolution, 2016-08-17)

Oʻzbekiston Respublikasi Bojxona kodeksi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda), Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2010-yil 19-avgustdagi 01-02/15-17-son qarori (roʻyxat raqami 2143, 2010-yil 24-sentabr) (Oʻzbekiston Respublikasi qonun hujjatlari toʻplami, 2010-y., 38-son, 339-modda) bilan tasdiqlangan “Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi toʻgʻrisidagi nizom”ga ilovaga muvofiq oʻzgartirish va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4 va 5-bandlar quyidagi tahrirda bayon etilsin: “4. Tovarlarning bojxona qiymatiga tuzatish kiritish tartibi Bojxona qiymatini toʻgʻrilash BQT-1 va BQT-2 shakllarini toʻldirish boʻyicha yoʻriqnoma (roʻyxat raqami 920, 2000-yil 20-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-yil, 8-son) bilan belgilanadi. 5. BYuDga oʻzgartirish kiritish, qayta rasmiylashtirish va bekor qilish masalalari boʻyicha murojaat qilish muddati BYuDning birinchi nusxasini saqlash muddatidan oshmasligi lozim.”. 2. 22-band quyidagi mazmundagi ikkinchi xatboshi bilan toʻldirilsin: “BYuDning tegishli nusxalarini taqdim etish imkoniyati mavjud emasligi toʻgʻrisidagi asoslantiruvchi hujjatlarning yoʻqligi arizani koʻrib chiqishni rad etish uchun asos boʻla olmaydi. Bunday hollarda BYuDning taqdim etilmagan nusxalaridan foydalanilganlik uchun javobgarlik arizachi zimmasiga yuklatiladi.”; ikkinchi xatboshi uchinchi xatboshi deb hisoblansin.
OʻZBEKISTON RESPUBLIKASI TASHQI IQTISODIY FAOLIYAT MILLIY BANKI BALANSIDA BOʻLGAN MULKNI SAMARALI TASARRUF ETISH CHORA-TADBIRLARI TOʻGʻRISIDA
(resolution, 2012-07-17)

Oʻzbekiston Respublikasi Tashqi iqtisodiy faoliyat milliy banki balansida boʻlgan, hududlarni obodonlashtirish va ijtimoiy infratuzilmani rivojlantirish dasturlari asosida qurilgan va qurilayotgan uy-joylardan, savdo va xizmat koʻrsatish obyektlaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy faoliyat milliy banki tomonidan oʻz mablagʻlari va jalb etilgan mablagʻlar hisobiga ilovaga muvofiq roʻyxat boʻyicha obyektlarda qurilish ishlari amalga oshirilganligi maʼlumot uchun qabul qilinsin. 2. Oʻzbekiston Respublikasi Tashqi iqtisodiy faoliyat milliy bankining belgilangan tartibda ikki oy muddatda qoldik qiymati boʻyicha bepul asosda balansga oʻtkazish toʻgʻrisidagi taklifiga rozilik berilsin. Andijon viloyati, Qoʻrgʻontepa tumani, Qorasuv shahri, Andijon koʻchasida joylashgan savdo kompleksining avtostansiyasi, ikkinchi qavati va muhandislik kommunikatsiyalari — Andijon viloyati Qoʻrgʻontepa tumani hokimligining; Fargʻona viloyati Quvasoy shahri hokimligi — Fargʻona viloyati, Quvasoy shahri, A. Navoiy koʻchasida joylashgan savdo kompleksining muhandislik kommunikatsiyalari. Andijon va Fargʻona viloyatlari hokimliklari ushbu bandda koʻrsatilgan mol-mulkning Qoʻrgʻontepa tumani va Quvasoy shahri hokimliklari balansiga belgilangan tartibda qabul qilinishini taʼminlasinlar. 3. Oʻzbekiston Respublikasi Tashqi iqtisodiy faoliyat milliy bankiga, istisno tariqasida: ilovaga muvofiq roʻyxat boʻyicha mol-mulkni baholovchi tashkilotlar tomonidan belgilanadigan narxlar boʻyicha begonalashtirish, ushbu qarorning 2-bandida koʻrsatilgan obyektlar bundan mustasno; bank mablagʻlari, shu jumladan jismoniy va yuridik shaxslarning jalb etilgan mablagʻlari hisobiga qurilgan boshqa uy-joy, savdo va xizmat koʻrsatish obyektlarini mustaqil tasarruf etish huquqi berilsin. 4. Belgilansinki, ushbu qarorning 3-bandiga muvofiq boshqa shaxsga oʻtkazilayotgan obyektlarni sotishdan olingan foyda soliqlar va boshqa majburiy toʻlovlar toʻlanganidan keyin Oʻzbekiston Respublikasi Tashqi iqtisodiy faoliyat milliy bankining Oʻzbekiston Respublikasi kafolati ostida jalb etilgan kreditlar boʻyicha qarzini toʻlashga yoʻnaltiriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
QIShLOQ XOʻJALIGI TEXNIKASINI XARID QILISh UChUN HAR YILLIK ShARTNOMA KAMPANIYASINI OʻTKAZISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2019-02-23)

Oʻzbekiston Respublikasi Prezidentining “2012 — 2016-yillar uchun qishloq xoʻjaligi ishlab chiqarishini yanada zamonaviylashtirish, texnik va texnologik jihatdan qayta jihozlash dasturi toʻgʻrisida” 2012-yil 21-maydagi PQ-1758-son qarorini bajarish yuzasidan Vazirlar Mahkamasi qaror qiladi: 1. Qishloq xoʻjaligi texnikasini xarid qilish uchun har yillik shartnoma kampaniyasini oʻtkazish tartibi toʻgʻrisidagi Nizom ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va tumanlar hokimliklari 2012-yildan boshlab, qishloq xoʻjaligi texnikasini xarid qilish uchun muvofiqlashtirilgan shartnoma kampaniyasining joriy yilning 1-oktabriga qadar oʻtkazilishini taʼminlasinlar hamda qishloq xoʻjaligi texnikasini xarid qilish uchun oʻtkazilgan muvofiqlashtirilgan shartnoma kampaniyasi yakunlari toʻgʻrisidagi toʻliq axborotni joriy yilning 15-oktabridan kechikmasdan Oʻzbekiston Respublikasi qishloq xoʻjaligi vazirligiga taqdim etsinlar. 3. Oʻzbekiston Respublikasi Iqtisodiyot va sanoat vazirligi: qishloq xoʻjaligi mashinasozligi korxonalarida ishlab chiqarilgan qishloq xoʻjaligi texnikasining asosiy turlari boʻyicha sanoat ishlab chiqarishining oʻsishi prognoz koʻrsatkichlarini, shuningdek, respublikani ijtimoiy-iqtisodiy rivojlantirishning boshqa muhim prognoz koʻrsatkichlarini shakllantirishda oʻtkazilgan shartnoma kampaniyasi yakunlari boʻyicha kelgusi kalendar yil uchun qishloq xoʻjaligi texnikasini ishlab chiqarish va ularni yetkazib berish prognozini eʼtiborga olsin; Oʻzbekiston Respublikasi Qishloq xoʻjaligi vazirligi, Moliya vazirligi, boshqa vazirliklar, idoralar hamda qishloq xoʻjaligi mashinasozligi korxonalari bilan har yili joriy yil uchun — 1-apreldan kechikmasdan, kelgusi kalendar yil uchun 1-dekabrdan kechikmasdan shartnoma kampaniyasi maʼlumotlari asosida qishloq xoʻjaligi texnikalarini ishlab chiqarish va ularni sotish hajmi boʻyicha Oʻzbekiston Respublikasi Vazirlar Mahkamasiga takliflar kiritsin. 4. Oʻzbekiston Respublikasi Adliya vazirligi 2012-yil 1-avgustgacha boʻlgan muddatda Qishloq va suv xoʻjaligi vazirligi, qishloq xoʻjaligi mashinasozligi korxonalari, ularning rasmiy distribyutorlari va dilerlik tashkilotlari, boshqa jalb qilingan xoʻjalik yurituvchi subyektlar bilan birgalikda qishloq xoʻjaligi texnikasini xarid qilish uchun namunaviy shartnomalar shakllarini ishlab chiqsin va kelishsin. 5. Vazirlar Mahkamasining “2010-yil uchun qishloq xoʻjaligi texnikalarini ishlab chiqarish va sotishning asosiy parametrlari toʻgʻrisida” 2010-yil 7-iyuldagi 138-son qarorining 4-bandi va qarorga 4-ilova oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U.Rozuqulov zimmasiga yuklansin.